Diari Oficial de la Generalitat Valenciana


Sumari del DOGV 9865, del 06-06-2024 (2024/5222)

RESOLUCIÓ de 3 de juny de 2024, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2017 i 2018, per a personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5222


Data del document
:   03-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 3 de juny de 2024, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2017 i 2018, per a personal de l'Administració de la Generalitat. [2024/5222]  
  
  
Vista l'Orde 68/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat (DOGV 8706, 27.12.2019).  
Vista l'Orde 69/2019, de 23 de desembre, de la Conselleria de Justícia, Interior i Administració Pública, per la qual es convoquen proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per al personal de l'Administració de la Generalitat (DOGV 8706, 27.12.2019).  
Vistes les resolucions de 9 de febrer de 2024, de la Conselleria d'Hisenda, Economia i Administració Pública, per les quals es publiquen les relacions definitives de persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat (DOGV 9790 , 16.02.2024).  
Per Resolució de 18 d'abril de 2024, de la Direcció General de Funció Pública (DOGV 9832, 19.04.2024), es convoquen les persones aprovades en les convocatòries 65/18 i 66/18 per a l'elecció de destinació. En acte obligatori, presencial i únic, realitzat els dies 25 i 29 d'abril de 2024, s'ha procedit a l'elecció de destinació per part del personal que ha superat el procés selectiu.  
De conformitat amb la correspondència prevista en l'annex II de la Llei 4/2021, de 16 d'abril, de la Generalitat, de la funció pública valenciana, i d'acord amb la Resolució de 23 de desembre de 2022, per la qual s'adapta la classificació dels llocs de treball de l'Administració de la Generalitat a la Llei 4/2021 (DOGV 9500, 29.12.2022), a les persones aprovades en les convocatòries 65/18 i 66/18 se'ls adjudiquen llocs de treball classificats en el cos de gestió A2-01.  
  
De conformitat amb la disposició transitòria sexta, paràgraf segon, de la Llei 4/2021, de 16 d'abril, de la Generalitat, de la funció pública valenciana, Verónica Antunes Escamilla, Javier Cantavella Sánchez i María Antonia Gómez Torregrosa opten per prendre possessió en el cos de gestió A2-01.  
En virtut d'això, i en l'exercici de les competències que m'atribuïx l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, resolc:  
  
Primer. Adjudicació dels llocs de treball  
Adjudicar amb caràcter definitiu els llocs de treball que s'especifiquen en l'annex de la present resolució a les persones que han superat les proves selectives d'accés al cos superior de gestió d'administració general de l'Administració de la Generalitat, A2-01, sector administració general, convocatòria 65/18, torn lliure general i persones amb diversitat funcional, i convocatòria 66/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per a personal de l'Administració de la Generalitat.   
  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 17 de juny de 2024.  
El lloc i hora de realització de l'acte de presa de possessió es comunicarà amb antelació suficient, a través de la pàgina web de la Generalitat (www.gva.es, Guia PROP, ocupació pública, apartat Descripció - cal indicar número de convocatòria i any - 65/18 i 66/18).  
Cessaments  
1. Les persones que han de prendre possessió del lloc de treball adjudicat en virtut del que es disposa en l'apartat primer d'esta resolució cessaran d'ofici el dia 16 de juny de 2024 en el lloc que, si és el cas, exerciren.  
2. Així mateix, les persones que estiguen exercint amb destinació provisional, o mitjançant nomenament interí, algun dels llocs de treball adjudicats, hi cessaran d'ofici quan corresponga, amb efectes del dia 16 de juny de 2024.  
  
Tercer. Registre de personal  
El Registre de personal de l'Administració de la Generalitat efectuarà les anotacions que corresponga en els fulls de servici de les persones interessades.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.  
  
València, 3 de juny de 2024. El director general de Funció Pública: Javier Lorente Gual.